VA Dent | Estetik Stomoloji Klinika\nV.A.Dent stomatoloji klinikası artıq 12 ildir ki Bakıda sizə stomatologiya sahəsində xidmətlərin hər növünü təqdim edir. Biz daim stomatologiyanın inkişafını izləyirik və buna görə sizə müalicə və dişlərinizin estetik görünüşünü qorumaq üçün ən qabaqcıl texnologiyaları və müasir preparatları təklif edirik.\n“V.A.Dent klinikasına nə üçün müraciət etmək lazımdır?”\n“V.A.Dent” - Bu ixtisaslı həkimlər deməkdir. Bizim mütəxəsislər yüksək ixtisas və təcrübəyə malik həkimlərdir hansı ki, öz gördükləri işlərlə sizin tam rahat və əmin olmağınızı təmin edirlər.\nSiz klinikamızın saytından mütəxəssislərimizlə tanış ola bilərsiniz.\n“V.A.Dent” – Bu təhlükəsiz müalicə deməkdir. Müasir stomatologiya, neinki müalicənin keyfiyyətini hətta təhlükəsizliyini təmin edir.\nSterilizasiya şərtlərinə qəti sürətdə əməl etmək ən vacib iş prinsiplərimizdəndir. Tibbi texnikanın son nailiyyəti sayılan müasir sterilizasiya qurğuları yüksək keyfiyyətlə müalicə olunmaq üçün xüsusi imkanlar yaradır. Klinikamızda Antiqids və Antihepatit-in tələb olunan bütün qaydalarına riayət olunur.\n“V.A.Dent” – Bu ağrısız müalicə deməkdir.\nƏn yaxşı və müasir stomatoloji avadanlıqlarla təchiz olunmuş klinikamızda istifadə olunan ləvazimatlar Almaniya, ABŞ və İsveç şirkətlərindən sertifikatlaşmış şəkildə daxil olduğu üçün peşəkar həkimlərimiz sizə ağrısız müalicəni təmin edirlər. V.A.Dent klinikası sığorta şirkətləri ilə də əməkdaşlıq edir.\nEstetik restavrasiya.Diş ağrayan zaman bəzi hallarda onun kanallarında olan…\nDiş tacı. Dişlərin tac hissəsinin qırılması və kariyesə uğraması…\nİmplantların qiyməti ən əsas onu istifadə edən həkimin qanorarı…\nVinir estetik diş üzlüyü dişlərin üzlərinə dişi yonmadan yapışdırmaqla onun…\nDiş sırasında əyrilik\nDiş sırasında əyrilik bir və ya bir neçə dişlərin…\nDiş minasında hər hansı zədə olduqda dişdə hiper həssaslıq…\nDişlərin ağardılması. Dişlər zamanla rəngini dəyişir onun səbəbi rəngli…\nKariyes zamanı,dişin qırılması zamanı,potoloji sürtülməsi zamanı müasir plomb materialları…


AĞ YOL -Bakıda üçüncü “ADEX-2018” Azərbaycan Beynəlxalq müdafiə sərgisi açılıb\nAgyol.az xəbər verir ki, açılış mərasimində Azərbaycan Respublikası Prezidentinin hüquq mühafizə orqanları ilə iş və hərbi məsələlər üzrə köməkçisi-şöbə müdiri Fuad Ələsgərov, müdafiə naziri Zakir Həsənov, müdafiə sənayesi nazirinin müavini Yəhya Musayev və digər rəsmilər iştirak ediblər.\nQeyd edək ki, “ADEX-2018” sərgisi dünyanın 29 ölkəsini təmsil edən 224 şirkəti bir araya gətirib. Sərgidə Azərbaycan, Belarus, Çin, Fransa, İsrail, Pakistan, İran, Rusiya, Serbiya, Türkiyə və Ukraynanın aparıcı şirkətləri 11 stendlə təmsil olunur. Sərginin iştirakçıları olan bir sıra ölkələr əvvəlki illərlə müqayisədə milli ekspozisiyalarının sahəsini böyüdüblər. Təmsil olunan şirkətlərin sayının çoxluğuna görə ilk dördlüyə Türkiyə (41 şirkət), Rusiya (25 şirkət), İsrail (14 şirkət) və Belarus (10 şirkət) daxildir. İştirakçıların coğrafiyası Estoniya, Hindistan və Qazaxıstan kimi ölkələrin hesabına genişlənib. Ümumilikdə, ziyarətçi şirkət və qurumlarla birlikdə sərginin coğrafiyası 44 ölkəni əhatə edir. Pavilyonlarda müasir silah və texnikalar nümayiş olunur.\nTrend üçüncü “ADEX-2018” Azərbaycan Beynəlxalq müdafiə sərgisindən fotoları təqdim edir:\nYayım tarixi :25 Sentyabr 2018 14:06\nXəbərin linki : http://www.agyol.az/xeber.php?id=31093


Putin hədələsə də, Finlandiya geri çəkilmədi: "Güzgüyə baxın" - Prezident Niinisto\n12 may, 2022 [12:41]\nSauli Niinisto və Vladimir Putin\nFinlandiyanın prezidenti və baş naziri Rusiyanın təcavüzü etiraz olaraq ölkənin NATO-ya üzv olmaq üçün ərizə verməli olduğunu bildirib.\nBizimyol.info xəbər verir ki, bu barədə "DailyMail" məlumat verib.\nŞimal ölkəsində siyasət dəyişikliyi bu gün elan edilib. Əsasən Rusiya ilə Qərb arasında tez-tez vasitəçi kimi xidmət edən Finlandiya prezidenti Sauli Niinisto və baş nazir Sanna Marinin birgə bəyanatla çıxış ediblər. Xüsusi komitə Finlandiyanın NATO-ya üzvlük təklifi ilə bağlı qərarını bazar günü elan edəcək, baxmayaraq ki, ölkənin rəsmi olaraq pakta qəbul edilməsi oktyabr ayına qədər çəkə bilər.\nFinlandiyada Niinistodan üzv olmaq istəyənləri "məhv etmək" və "ən arzuolunmaz nəticələrə məruz qoymaq" ilə bağlı qorxulu təhdidlər edən Rusiyaya nə deyəcəyini soruşduqda, Niinisto Rusiyaya müraciətlə belə cavab verib: "Bunun səbəbini özünüzdə axtarın, bunu siz özünüz istədiniz. Güzgüyə baxın”. Bununla da prezident NATO-ya üzv olmaqla məhz Rusiyadan qorunmaq istədiklərini dilə gətirib.\nBu dramatik addım, Boris Consonun Helsinki və İsveç ilə təhlükəsizlik paktları imzalamasından bir gün sonra baş verib və bu, Rusiyanın hücumuna məruz qalacağı təqdirdə Britaniyanın onlara kömək edəcəyinə dair söz verməsinin ardından baş verib. "İndi qərarın qəbulu anı yaxınlaşdığına görə biz parlament qruplarına və partiyalara məlumat vermək üçün bərabər fikirlərimizi bildiririk",- deyə ölkənin rəhbər şəxsləri bildiriblər.\n"NATO-ya üzvlük Finlandiyanın təhlükəsizliyini gücləndirəcək. NATO üzvü kimi Finlandiya bütün müdafiə birliklərini gücləndirəcək. Bunun üçün də Finlandiya gecikmədən NATO-ya üzvlük üçün müraciət etməlidir. Ümid edirik ki, bu qərarı vermək üçün hələ də lazım olan milli addımlar yaxın bir neçə gün ərzində sürətlə atılacaq",- deyə baş nazir qeyd edib.


Ana səhifə » Müəlliflər\t» AXCP adlandırılan qrup iqtidar-müxalifət dialoquna qarşı çıxır\nAzərbaycan siyasi palitrasının “qara yara”sına çevrilən, hər zaman xəyanəti, satqınlığı, milli maraqlara qarşı cəbhə açmağı özünə peşə seçən radikal müxalifət partiyalarının, ən əsası isə, AXCP adlandırılan qrupun son dövrlərdə daha da “aktivləşməsinin”, özünü gündəmə daşımaq istəyinin haradan qaynaqlandığı bəllidir. Heç uzuğu getməyək. “Sosial gücü” təşkil etdiyi “mitinq”lərdən “bəlli olan” AXCP-nin rəhbəri Əli Kərimli istər vaxtilə öz sədri Əbülfəz Elçibəyə, istərsə də düşərgənin digər təmsilçilərinə qarşı hər zaman xəyanətdə gühanlandırılıb. Onun və əlaltılarının xarici anti-azərbaycançı mərkəzlərin sifarişi ilə Azərbaycanın uğurlarına, nailiyyətlərinə qarşı kampaniyalar aparması, o cümlədən, ölkəmizdə mövcud olan ictimai-siyasi sabitliyə qarşı çıxması, ara qarışdırması, yalan və pafosa söykənən fikirlərlə xalqı aldatmağa çalışması da kimsəyə sirr deyil. Maraqlıdır ki, Azərbaycan dövləti beynəlxalq səviyyədə mühüm bir uğura imza atırsa, AXCP adlandırılan qrup və onun sədri dərhal həmin uğura kölgə salmaq üçün bütün “gücünü” səfərbər edir. Daha doğrusu, erməni maraqlarının qoruyucusu, havadarı sayılan xarici təşkilatların maddi dəstəyi ilə “çırmanıb mən də varam” deməyə başlayır. Halbuki, yuxarıda da vurğuladığımız kimi, Azərbaycanda milli birliyə qarşı olduğunu hər addımda büruzə verən, siyasi dialoqlara qatılmayan, özünü siyasi müxalifət partiyası kimi deyil, erməni maraqlarının qoruyucusu qismində təqdim edən AXCP-nin hansı “sosial gücə” malik olduğunu Azərbaycan cəmiyyəti yaxşı bilir.\nQeyd edildiyi kimi, sivil siyasi münasibətlərin mövcud olduğu Azərbaycanda keçirilən iqtidar-müxalifət dialoquna qatılmayan, əksinə, bu dialoqa qarşı çıxan AXCP bununla nəinki müxalifət funksiyasını daşımadığını, hətta xarici ermənipərəst dairələrin əmrləri əsasında hərəkət etdiklərini növbəti dəfə sübuta yetirir. Əslində, bu təbiidir. Çünki “5-ci kolon” qismində “qrant müxalifəti” kimi tanınan, şəxsi maraqlarının, maddi təminatının əsirinə çevrilən bu azlıq siyasi təşkilatdan çox kooperativ funksiyası daşıması, cəmiyyətin iradəsinə tabe olmaması, siyasi partiya olaraq üzərinə düşən vəzifələri layiqli şəkildə yerinə yetirməməsi (məsələn, seçkilərdə iştirak etməməsi) və bunun nəticəsində də ümumiyyətlə xalqın dəstəyindən məhrum olması ilə “məşhurdur”. Yəni, bu qrup özünü yalandan şişirdərək partiya kimi təqdim etsə də, yalanı tez ifşa olur.\nAmma özünün gücsüzlüyünü, xarici asılılığını pərdələməyə çalışan AXCP rəhbərliyi eyibinə kor olmur. Əksinə, çox güman ki, məhz ona qrant verən xarici anti-azərbaycançı mərkəzlərin istəyini nəzərə alaraq iqtidar-müxalifət dialoquna qarşı çıxır. Əli Kərimli bilir ki, xalq ona nəinki dəstək vermir, onun ermənipərəst mövqeyi cəmiyyətdə ikrahla qarşılanır. Məhz bu səbəbdəndir ki, siyasi parityaların görüşünə qatılan fərqli fikrə malik, bununla belə, parlamentdə təmsil olunan qurumlar hədəf seçilir. Lakin sözügedən görüşə qatılan, müzakirə aparan partiyaları və həmin partiyaların rəhbərlərini ölkə iqtidarı ilə bir masa arxasında oturmaqda günahlandırılanlar deyəsən, güzgüyə baxmağı unudurlar. Daha doğrusu, öz adlarını başqasına qoyan AXCP nə üçün hansı siyasi kimliyə malik olduğunu unudur? Digər tərəfdən, AXCP tərəfindən sərgilənən bu mövqe bir daha sübut edir ki, radikallar ölkədə ictimai-siyasi həmrəyliyin olmasını istəmirlər.\nVurğulayaq ki, AXCP-dən siyasi partiyaların görüşündə iştirak edən qurumlara qarşı irəli sürülən ittihamlar heç də cavabsız qalmayıb. Məsələ ilə bağlı qəzetimizə açıqlamasında millət vəkili, Böyük Quruluş Partiyasının sədri Fazil Qəzənfəroğlu bildirib ki, bu gün ictimai yük ideya və fikirlərin yayılma arealı ilə ölçülür: “Bu gün bunu iddia edən qüvvələr, əslində bütünlüklə cəmiyyət həyatından kənarda qalıblar. Keçirdiyi mitinqə fikir verən yoxdur, keçirdiyi mitinqə cəmiyyətin reaksiyası laqeyddir. Çünki onların şüarlarına, yanaşmalarına inanmırlar. Bu səbəbdən də “özüm iştirak etmirəm deyə” başqalarını mütləq qaralamalıyam yanaşması ortaya qoyurlar. Bu da bir xəstəlikdir və bu xəstəliyin də müalicəsi yoxdur. Hələ də bu adamları başa sala bilməmişik ki, bu ölkənin həyatını 20 il qabağın reseptləri ilə eyniləşdirmək olmaz. Ölkədə bəlli bir dövlət strukturlaşması gedib və orada istər iqtidar, istərsə də müxalifət öz üzərinə düşən funksiyanı dövlətin marağı çərçivəsində inkişaf etdirməyi bacarmalıdır. Axı xarici səfirliklərin, xarici himayədarların dəstəyi çəkilən zaman həmin adamlar sabun köpüyü kimi ortadan qalxırlar. Hətta onlar səfirliklərin dəstəyi olmadan normal bir mitinq keçirə bilmirlər. Bu, sadəcə, başlanan sağlam bir prosesi - dialoq prosesini ləkələmək məqsədi güdür”.\nBütöv Azərbaycan Xalq Cəbhəsi Partiyasının (BAXCP) sədr müavini Niyaməddin Orduxanlı isə bildirib ki, Əli Kərimli o qədər absurd danışır ki, öz dediklərinə özü də inanmır. Onun sözlərinə görə, bu gün Əli Kərimlinin yaxın dostları, qohumları belə ondan imtina edib: “Fuad Mustafayevdən tutmuş İbrahim Vəliyevə qədər hər kəs ondan imtina edib. Vaxtilə Cəmil Həsənli mandata görə Əli Kərimlidən imtina etmişdi. Sonradan deputat seçilməyəndə isə yenidən çevrilib “müxalifət” oldu. Budur onların əsl simaları. Ayda bir dəfə Əli Kərimlinin özünə müavin təyin etdiyi, müşavir təyin etdiyi adamlar ondan imtina edərək istefa verirlər. Kim qalıb onun yanında? Əli Kərimli öz yanında 5 nəfərin adını çəkə bilməz”.\nNiyaməddin Orduxanlı hakimiyyətlə dialoqda iştirak edən partiyaların kifayət qədər sosial dayaqlarının olduğunu və onlara qarşı səsləndirilən bütün fikirlərin məhz Əli Kərimli tərəfindən qarayaxmadan başqa bir şey olmadığını qeyd edib: “Bu gün Əli Kərimlinin və Cəmil Həsənlinin çağırışı ilə xalqın mitinqə gəlməməsinin səbəbi bu adamların riyakarlığı ilə bağlıdır. Cəmiyyət bu insanları yaxşı tanıyır. Cəmil Həsənli, sənin bu riyakarlığına görə mitinqə gəlmirlər! Mən hər zaman demişəm, Əli Kərimli bolşevikdir”.


Zəfər bayrağımız tezliklə Laçında da dalğalanacaq - serqqapisi.az\nNəşr edilib 16.05.2020 10:27 |\nQarabağın iki ən gözəl şəhəri Şuşa və Laçın iki dost, qardaş kimi yaşayıb. Adları həmişə bir çəkilib. Təbiəti bir-birinə bənzədiyi kimi taleyi də bir oldu onların. Şuşa xəyanətin qurbanı olduqdan cəmi 10 gün sonra Laçın rayonu da düşmən tapdağına məruz qaldı. Döyüşçülərin Şuşanı tərk edərək Turşsu və Laçına doğru geri çəkilməsinin səbəbi isə texnikanın sayının az olması və Bakıdakı hakimiyyət çəkişmələri idi. Həmin dövrdə Qarabağda baş verənlər o zaman hakimiyyətdə olanları əsla maraqlandırmırdı. Havadarlarından güc alan Ermənistan isə əksinə, bütün qüvvəsini Laçını işğal etməyə sərf edirdi. 1992-ci ilin mayında Ermənistan silahlı qüvvələri Qarabağın dağlıq hissəsində Azərbaycanın qədim mədəniyyət və musiqi mərkəzi olan Şuşanı ələ keçirməklə bütün Yuxarı Qarabağı işğal etsələr də, gözləri doymadı. Bundan sonra erməni hərbi birləşmələri qəsb etdikləri torpaqlarda möhkəmlənmək və Qarabağın dağlıq hissəsi ilə Ermənistanı birləşdirmək üçün Laçın rayonuna aramsız hücumlara başladı. Şuşa kimi Laçının da mühüm hərbi-strateji əhəmiyyət kəsb etdiyini nəzərə alan düşmən mayın 13-ü və 14-də zirehli texnikalar, Mi-24 vertolyotlarının müşayiətilə Qayğı qəsəbəsi və Laçın şəhərini bombardman etdi.\n1992-ci il mayın 16-dan 17-nə keçən gecə Şuşa şəhərinin Turşsu deyilən ərazisindən və Ermənistanın Gorusrayonu istiqamətindən hücuma keçən ermənisilahlı birləşmələri mayın 18-də rayonu işğal etdi. Ermənistan silahlı qüvvələriAzərbaycanın qala qapısı sayılan Laçın rayonunun bir şəhər, bir qəsəbə, 125 kəndini, 1835 kvadratkilometrlik ərazisini işğal edib. Bu qəsbkarlıq nəticəsində rayonərazisindəki54dünyavə200-dən çox yerli əhəmiyyətli tarixi, mədəniyyət və dini abidələrimiz erməni vandalizminə məruz qalaraq dağıdılıb. 13 min 745 yaşayış evi, 48 sənaye, 63 kənd təsərrüfatı, 217 mədəniyyət, 101 təhsil, 142 səhiyyə, 462 ticarət, 96 məişət, 30 rabitə, 2 avtonəqliyyat müəssisəsi və digər obyektlər bütün əmlakı ilə birlikdə talan və məhv edilib. 72 min hektarlıq yaylaq sahəsi, 34 min hektar nadir və zəngin meşə zolağı olan Laçın rayonunda əhalinin bütün varidatı işğal zonasında qalaraq qarət edilib.\nBu itkilərimiz içərisində ən ağırı və unudulmazı işğal zamanı rayon sakinlərindən 238 nəfərin ermənilər tərəfindən işgəncələrlə və insanlığa yaraşmayan üsullarla öldürülməsi, 66 nəfərin itkin düşməsi, 120 nəfərin əlil və şikəst olması, yüzlərlə uşağın bir valideynini, 31 uşağın isə hər iki valideynini itirməsidir. İtkin düşmüş və girov götürülmüş 66 nəfərin taleyi bu gün də məlum deyil.\nLaçının düşmən əlinə keçməsi müharibənin Dağlıq Qarabağ hüdudlarından çıxdığını, Ermənistanın işğalçılıq niyyətlərinin daha böyük olduğunu göstərdi. Məkrli planlarını ölkəmizdə yaranan qarışıqlıqdan da istifadə edərək daha geniş formada həyata keçirən ermənilər Laçın dəhlizi ilə Qarabağa gətirilən silah, döyüş sursatı və hərbi qüvvələr vasitəsilə təcavüzün miqyasını daha da genişləndirdi, ətraf rayonların taleyini təhlükə altında qoydu. Bu, həmin vaxtlar idi ki, Bakıda hakimiyyət davası gedirdi. Başı kreslo davasına qarışan ovaxtkı rəhbərlik nə torpaqların işğalına, nə də oradan didərgin düşən insanların taleyinə yanırdı. Bütün bunları, bir-birinin ardınca baş verən hadisələrin heç də yaxşı sonluqla bitməyəcəyini görən xalq nə yaxşı ki, ümummilli liderimizi böyük təkidlə hakimiyyətə dəvət etdi. Məhz ulu öndərimiz ölkə rəhbərliyinə gələndən sonra bütün bu siyasi çəkişmələrə son qoyuldu. Həyata keçirilən qətiyyətli siyasət nəticəsində informasiya blokadası aradan qaldırıldı, qüdrətli ordu yaradıldı, müstəqilliyimiz, varlığımız, qalan torpaqlarımız işğaldan xilas edildi.\nLaçında eramızdan əvvəl II-I minillikdən başlayan məskunlaşmanın tarixi buranın qədim Azərbaycan yurdu olduğunu bir daha təsdiq edir. Rayonun Mirik kəndi ərazisindəki Qaranlıq kaha, Bayqara mağaraları, Hoçaz kəndindəki mağara-məbəd bu qədim tarixin nişanələridir. Maraqlı məqam ondan ibarətdir ki, Qobustan və Gəmiqayadan sonra məhz Laçın ərazisində qədim qaya təsvirləri, daş üzərində süjet xarakterli oymalar aşkara çıxarılıb. Bütün bunlar isə, təbii ki, protoazərbaycanlıların qədim tarixə söykənən mədəni inkişafının müxtəlif bölgələrimizdə meydana çıxan ortaq təzahürləridir. Rayon ərazisindəki IX əsrə aid Ağoğlan qəsri, XI əsrə aid Dəmrovlu pir məbədi, XII əsrin abidəsi olan Malik Əjdər türbəsi, XV əsrin yadigarı Uşaq qalası, XVII əsrin nişanələrini saxlayan Kar günbəz və digər tarixi abidələr öz memarlıq üslubu ilə qədim dövrlərdən ərazidə türk tayfalarının məskən saldığını təsdiqləyir.\nÇar Rusiyası dövründən başlayaraq 1930-cu ildə müstəqil inzibati rayon kimi təşkil olunana qədər Qarabağ xanlığı və Zəngəzur qəzasına daxil olmuş bu ərazinin ilk adı türk “Abdal” tayfasının adından götürülüb.\n1924-cü ilə qədər indiki Laçın rayonu məhz “Abdallar” adlanıb. 1924-cü ildən şəhər statusu alan Laçın şəhəri 1930-cu ildən rayon mərkəzinə çevrilib. Şəhərin adı görkəmliAzərbaycan yazıçısı Tağı Şahbazi Simurq tərəfindən yaxınlıqdakı dağın adına uyğun olaraq Laçın adlandırılıb. “Laçın” sözü “məğrurluq” mənasını bildirir.\nLakin çox təəssüf ki, bu qədim yurd yerimizdə xalqımıza məxsus Ağoğlan məbədi (IX əsr), Dəmrovlu pir məbədi ( XI əsr), Cicimli kəndində Malik Əjdər türbəsi (XII əsr), Kar günbəz türbəsi (XVII), Soltanlar kəndində Həmzə Soltan sarayı (1761-ci il), Quşçu kəndində pir (XII-XIII əsrlər), Uşaq qalası (XV əsr), Şəlvə kəndində məbəd, Mirik kəndi ərazisində qala (XV əsr), Qaranlıq kaha, Bayqara mağaraları, Zeyvə kəndində Soltanbaba türbəsi, Güləbird kəndində Sultanbud məbədi, Minkənd kəndində Alban kilsəsi, X-XIX əsrlərə aid ikitağlı və birtağlı körpülər, Seyidlər kəndində birtağlı körpü (XIX əsr), Pircahan körpüsü, orta əsrlərə aid sənduqə, qoç və at abidələri, Dəmir və Tunc dövrlərinə aid kurqanlar, qəbiristanlıqlar və onlarla digər məbədlər erməni vəhşiliyinin qurbanına çevrilib. Rayondakı tarixi, mədəni və dini abidələrin bir çoxu dağıdılıb, bir çoxu isə erməniləşdirilib.\nLaçın həm də zəngin təbii sərvətlərə və əsrarəngiz gözəlliyə malik qədimAzərbaycan torpağıdır. Rayonun şərqində Qarabağ silsiləsinin cənub-qərb yamacları, şimalında Mıxtökən silsiləsi uzanır. Cənub-qərb hissəsini Qarabağ yaylası tutur. Ən yüksək dağ zirvəsi Qızılboğazın hündürlüyü 3594 metrdir. Bol su ehtiyatları olan rayonun ərazisindən axan Şəlvə və Minkənd çayları birləşərək Həkəri çayını (uzunluğu 113 kilometr) yaradır ki, bu çay da Araza qovuşur. Ərazisində Turşsu, Qaladərəsi, Ağanus, Xırmanlar, Tiqiq, Turş-tiqiq, Nurəddin, Nağdalı, Hacıxanlı kimi müalicəvi əhəmiyyətli bulaqlar, zəngin meşələr, yaylaqlar var. 1961-ci ildə rayon ərazisində nadir təbiət komplekslərini qorumaq üçün yaradılan Laçın Dövlət Təbiət Yasaqlığı 20 min hektar, 1987-ci ildə yaradılan Qaragöl Dövlət Təbiət Qoruğu isə 240 hektar ərazini əhatə edirdi. Bu qoruq və yasaqlıqda bitki örtüyü, nadir fauna növləri mövcud idi.\nLaçın rayonu üzrə 33 min 285 hektar meşə fondu torpaqları var ki, bunun da meşə ilə örtülü sahəsi 26 min 647 hektardır. Meşələrdə şam, palıd, vələs, göyrüş, ağcaqayın, qaraağac, akasiya, qovaq, söyüd, dəmirqara, armud ağacları üstünlük təşkil edirdi. Rayonda Həkəri çayının sağ sahilində və Zabux kəndində 400 yaşlı 2 ədəd Şərq çinarı, dövlət meşə fondu torpaqlarında 1092 hektar sahəni əhatə edən zəngin meşələr var idi. Buradakı nadir ağac növləri illərdir, qırılaraq Ermənistana daşınır. Ərazisindəki 3 civə (Narzanlı, Çilgəzçay, Sarıbulaq), əhəngdaşı, Qoçaz mərmərləşmiş əhəngdaşı, mişardaşı istehsalına yararlı 2 tuf (Ağoğlan, Əhmədli), kərpic-kirəmit istehsalına yararlı Novruzlu gil, həmçinin Quşçu pemza, Yuxarı Həkəriçay qum-çınqıl qarışığı, əqiq, 2 əlvan bəzək daşı, 3 vulkan külü və Minkənd mineral su yataqları, müxtəlifrəngli mərmər, kobalt, bazalt, civə, qızıl, dəmir, uran, qranit yataqları 28 ildir ki, dünya ictimaiyyətinin gözü qarşısında ermənilər tərəfindən talan edilir. 28 ildir ki, Laçının 74 min nəfərdən çox sakini respublikanın 59 şəhər və rayonunda, o cümlədən Ağcabədi rayonunun Taxtakörpü ərazisində 84 obada məcburi köçkün həyatı yaşayır...


M - M - Ensiklopediya - İslamda nələr var? - gunahkar-bende\nMain » Files » Ensiklopediya » M\n2012-11-22, 9:01 AM\nMakka – Məkkə – Səudiyyə Ərəbistanında şəhərdir. Müsəlmanların ən mühüm müqəddəs yeri olan Kəbə bu şəhərdə yerləşir. Onun əsası İsmail peyğəmbər (ə.) dövründə qoyulmuşdur. Muhəmməd Peyğəmbər (s.a.s.) də orada anadan olmuş və İslamı yaymağa başlamışdır.\nMənat – bütpərəst ərblərin əl-Aus və əl-Xəzrəc qəbilələri tərəfindən ilahiləşdirilmiş və Məkkə ilə Mədinə arasındakı Kudeyda adlı yerdə qoyulmuş ən məşhur bütlərindən biri. Məkkə fəth edilən ildə Əli ibn Əbu Talib (Allah ondan razı olsun!) Muhəmməd Peyğəmbərin (ona Allahın salavatı və salamı olsun!) əmri ilə bu bütü dağıtmışdır.\nMənsux – ləğv edilmiş Quran ayələri və ya dini hökmlər. Quranın üç növ ləğv edilmiş ayələri mövcuddur:\nBirincisi, ayədə verilən göstəriş ləğv edilir və ayə özü Quranın mətnindən çıxır. Bu qayda ilə Fövqəluca Allah yad qadının əmizdirdiyi uşağa öz döşündən on dəfə doyurana qədər süd verməsi ilə süd qohumluğunun yaranması haqqında hökmünu ləğv etmişdir.\nİkincisi, ayədə olan hökm saxlanılır, amma ayə Quran mətnindən düşür. Beləliklə, Fövqəluca Allah beş dəfə tam əmizdirmədən sonra süd qohumluğu yaranması barədə xatırlatma olan ayəni və habelə zinakarlıq etmiş evli kişi ilə ərli qadını ölənədək daşlamaqla edam etmək haqqında ayəni də ləğv etmişdir.\nÜçüncüsü, ayənin tərkibində olan hökm ləğv edilir, amma ayə Quranın mətnində saxlanılır. Bu qayda ilə, vəsiyyətnamə haqqında ayə və Quranın bir sıra digər hökmləri ləğv edilmişdir.\nQuran ayələri və Muhəmməd Peyğəmbərin (s.ə.s.) əmrləri Allahın Elçisinin (ona Allahın salavatı və salamı olsun!) məhz yaşadığı dövrdə Fövqəluca Rəbbin iradəsi ilə ləğv edilmişdir və Muhəmməd Peyğəmbərin (ona Allahın salavatı və salamı olsun!) vəfatından sonra dəyişdirilə bilməz.\nMöhkəmət – aydın məzmunlu və qüvvədən düşməmiş dini hökmlərdən ibarət olan Quran ayələridir.\nMuəlləfat əl-Kulub – Muhəmməd Peyğəmbərin (ona Allahın salavatı və salamı olsun!) İslamı yenicə qəbul edib müsəlman olmuş şəxslərə onların imanını möhkəmlətmək üçün verdiyi sədəqə.\nMuhacirun – (a) 8-ci əsrdə Məkkə fəth edilənə qədər, digər şəhərlərdən və vilayətlərdən Mədinəyə köçmüş (hicrət etmiş) Muhəmməd Peyğəmbərin (s.a.s.) səhabələridir; (b) İslama düşmən münasibət bəsləyən ölkələrdən öz əqidəsini qorumaq məqsədilə hicrət edən müsəlmanlardır.\nMütəşabihat – (Hərfi mənada – bir-birinə bənzəyənlər) Quranın mənası qapalı olan, bir sıra fərqli mənalar verən, təfsirində çətinlik çəkilən ayə və kəlmələr. Bunların cəminə mütəşabihat deyilir. Ayələrin əsil mənasını onları şərh etməklə başa düşmək olur. Allahın sifətləri, Qiyamətin durumu, Cənnət nemətləri, Cəhənnəm əzabı və s. haqqındakı ifadələr bu qəbildən olan mütəşabihlərdir. Məsələn, bir ayədə (Zumər, 39/23): "Allah Sözün ən gözəlini – bir-birinə bənzəyən və təkrarlanan Kitab kimi nazil etdi” deyilərək, Quranın bütövlükdə mütəşabih olduğu bildirilir. Burada mütəşabih sözü oxşar, bənzər mənasında işlədilmişdir. Quranın Ali-İmran surəsində isə ayələrin aydın və mütəşabih olmaqla iki qismə ayrıldığı göstərilir: "Quranın bir qismi mənası aydın ayələrdir ki, bunlar da Kitabın əsasıdır. Digərləri isə mənası aydın olmayan ayələrdir. Qəlblərində əyrilik olanlar fitnə-fəsad törətmək və istədikləri kimi yozmaq məqsədilə mənası aydın olmayanın ardınca düşərlər. Onun yozumunu isə Allahdan başqa heç kəs bilməz. Elmdə qüvvətli olanlar isə deyərlər: "Biz onlara iman gətirdik, hamısı bizim Rəbbimizdəndir”. Bunu isə ancaq ağıl sahibləri dərk edərlər” (Ali-İmran, 3/7).\nMüttəqi – Allahdan qorxan və mömin müsəlmandır. O, Fövqəluca Allah qarşısında qorxudan günah işlətməkdən boyun qaçıran və Rəbbinə bəslədiyi məhəbbət xatirinə xeyirxah əməllər edəndir.\nMüzdəlifə – Ərəfat və Mina arasında yerləşən vahədir. Zəvvarlar Zül-hiccə ayının onuncu gecəsi orada gecələyirlər\nCategory: M | Added by: Ənfal